b"\n_START_ARTICLE_\nValentina Cortese\n_START_SECTION_\nKarriere\n_START_PARAGRAPH_\nHun debuterede i italienske film i 1940, hvilket f\xc3\xb8rte til hendes f\xc3\xb8rste internationalt anerkendte roller i Riccardo Fredas 1948-filmatisering af Les Mis\xc3\xa9rables med Marcello Mastroianni, hvor hun spillede b\xc3\xa5de Fantine og Cosette og den britiske film The Glass Mountain i 1949, der f\xc3\xb8rte til en r\xc3\xa6kke roller i amerikansk film i perioden, men fortsatte med at indspille film i Europa med instrukt\xc3\xb8rer s\xc3\xa5som Michelangelo Antonioni, Federico Fellini og Fran\xc3\xa7ois Truffaut._NEWLINE_Hun underskrev en kontrakt med 20th Century Fox i 1948. Hun medvirkede i Malaya (1949), en anden verdenskrigsfilm om smugling og guerillakrig mod japanerne med Spencer Tracy og James Stewart, Jules Dassins Gadepigen fra Frisco\xc2\xa0(1949) med Richard Conte og Lee J. Cobb, Sk\xc3\xa6bnehuset (1951) instrueret af Robert Wise og med Richard Basehart og William Lundigan og Joseph L. Mankiewicz' Den barfodede grevinde\xc2\xa0(1954) med Humphrey Bogart, Ava Gardner, Edmond O'Brien. I Europa medvirkede hun i Michelangelo Antonionis Veninderne\xc2\xa0(1955), G\xc3\xa9rard Brachs Le bateau sur l'herbe (1971), Terry Gilliams britiske film Verdens st\xc3\xb8rste l\xc3\xb8gnhals (1988), og i Franco Zeffirelli projekter som filmen Broder sol, s\xc3\xb8ster m\xc3\xa5ne\xc2\xa0(1972), miniserierne Jesus of Nazareth (1977) og filmen Storia di una capinera (1993). Hendes sidste amerikanske filmrolle var i Vulkan\xc3\xb8en\xc2\xa0(1980).\n_START_SECTION_\nPrivatliv\n_START_PARAGRAPH_\nF\xc3\xb8dt i Milano til en familie fra Stresa (Piemonte). Cortese blev gift med Richard Basehart, sin medspiller fra Sk\xc3\xa6bnehuset\xc2\xa0i 1951 og fik en s\xc3\xb8n med ham, skuespilleren Jackie Basehart. De blev skilt i 1960. Hun har aldrig giftet sig igen. Jackie Basehart d\xc3\xb8de i Milano i 2015."